ai4bharat/Pralekha huggingface dataset:
పౌర విమానయాన మంత్రిత్వ శాఖ
రేవా విమానాశ్రయానికి శంకుస్థాపన చేసిన శ్రీ జ్యోతిరాదిత్య సింధియా
-
- ఎయిర్పోర్ట్స్ అథారిటీ ఆఫ్ ఇండియా ప్రస్తుతం ఉన్న ఎయిర్ఫీల్డ్ను పునరుద్ధరించడంతో పాటు 19 సీటర్ ఎయిర్క్రాఫ్ట్లను నడపడానికి అవసరమైన సౌకర్యాల నిర్మాణం కోసం పనులు చేపడుతోంది.
- రన్వే స్ట్రిప్ ఏరియా గ్రేడింగ్తో పాటు ప్రస్తుత రన్వేని ఏఏఐ బలోపేతం చేస్తుంది. అలాగే 50 మంది ప్రయాణికుల పీక్ అవర్ సామర్థ్యంతో ఆర్ఈఎస్ఏ మరియు టెర్మినల్ భవనాన్ని నిర్మిస్తోంది.
పౌర విమానయాన మరియు ఉక్కు మంత్రి శ్రీ జ్యోతిరాదిత్య ఎం. సింధియా, మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్తో కలిసి ఈరోజు మధ్యప్రదేశ్లోని రేవా విమానాశ్రయానికి శంకుస్థాపన చేశారు.
రేవా ఎయిర్ఫీల్డ్ 150 చదరపు మీటర్ల భవనంతో పాటు 61.95 ఎకరాల స్థలంతో 1400 మీటర్ల రన్వేని కలిగి ఉంది. ఇది మధ్యప్రదేశ్ రాష్ట్ర ప్రభుత్వ ఆధీనంలో ఉండేది. 19 సీటర్ ఎయిర్క్రాఫ్ట్లను నడపడానికి సౌకర్యాల పునరుద్ధరణ మరియు నిర్మాణం కోసం రాష్ట్ర ప్రభుత్వం ప్రస్తుత విమానాశ్రయాన్ని ఎయిర్పోర్ట్ అథారిటీ ఆఫ్ ఇండియాకు అప్పగించింది.
రన్వేకి ఇరువైపులా ఉన్న రన్వే స్ట్రిప్ ఏరియా గ్రేడింగ్తో పాటు ప్రస్తుత రన్వేని బలోపేతం చేయడం,ఆర్ఈఎస్ఏ నిర్మాణం మరియు 50 మంది ప్రయాణికుల పీక్ అవర్ సామర్థ్యంతో 750 చదరపు మీటర్ల టెర్మినల్ భవనాన్ని నిర్మించడం వంటి పనుల కోసం 22.12.2022న ఏఏఐకి అప్పగించారు.
ఈ కార్యక్రమంలో శ్రీ జ్యోతిరాదిత్య సింధియా ప్రసంగిస్తూ ప్రధాని నరేంద్ర మోదీ నేతృత్వంలోని కేంద్ర ప్రభుత్వం దేశ సర్వతోముఖాభివృద్ధికి అన్ని చర్యలు తీసుకుంటోందని అన్నారు. పరివర్తన్  పరివాహన్ కి అనుసంధానించబడి ఉంది. అందువల్ల రేవా ప్రాంతానికి విమాన కనెక్టివిటీని అందించడం మరియు ప్రజల ఆకాంక్షను నెరవేర్చడం మన కర్తవ్యం అని తెలిపారు.
అవసరమైన భూమిని సమకూర్చినందుకు రాష్ట్ర ప్రభుత్వాన్ని మంత్రి ప్రశంసించారు. త్వరలో 300 కోట్ల రూపాయలతో విమానాశ్రయాన్ని అభివృద్ధి చేసి కార్యాచరణను ప్రారంభిస్తామన్నారు.
స్వాతంత్య్రం వచ్చిన 67 ఏళ్లలో దేశంలో కేవలం 74 విమానాశ్రయాలు మాత్రమే ఉన్నాయని మంత్రి తెలిపారు. ప్రధాని మోదీ నాయకత్వంలో కేవలం 9 సంవత్సరాలలో 74 అదనపు విమానాశ్రయాలు నిర్వహించబడ్డాయి మరియు దేశంలో పనిచేసే విమానాశ్రయాల సంఖ్య రెండింతలు పెరిగింది. ఉడాన్ పథకం భారతదేశంలోని సాధారణ పౌరుడి కలను నెరవేర్చింది మరియు ఒక కోటి పదిహేను లక్షల మంది ఈ పథకం కింద సబ్సిడీ ఛార్జీలపై ప్రయాణించారు.
ఈ విమానాశ్రయాన్ని ఏటీఆర్-72 కార్యకలాపాలకు అనువుగా మార్చడానికి రాష్ట్ర ప్రభుత్వం 290 ఎకరాల అదనపు భూమిని సేకరించాలని రాష్ట్ర ప్రభుత్వం మరియు ఏఏఐ మధ్య పరస్పర ఒప్పందం జరిగింది. 290 ఎకరాల భూమిలో వీఎఫ్ఆర్ కార్యకలాపాలకు 137 ఎకరాలు, ఐఎఫ్ఆర్ కార్యకలాపాలకు 153 ఎకరాలు అవసరం. 246 ఎకరాల ప్రైవేట్ భూమిని సేకరించే ప్రతిపాదనకు రాష్ట్ర మంత్రివర్గం ఇప్పటికే ఆమోదం తెలిపింది. భూ యజమానులకు చెల్లింపు కోసం రూ.206 కోట్లు చెల్లించనున్నారు. మిగిలిన భూముల సేకరణకు రాష్ట్ర ప్రభుత్వం త్వరలో ఆమోదం తెలపనుంది.
ఈ కార్యక్రమంలో మధ్యప్రదేశ్ విధానసభ స్పీకర్ శ్రీ గిరీష్ గౌతమ్, మధ్యప్రదేశ్ రాష్ట్ర మంత్రి శ్రీ బిసాహు లాల్ సింగ్, ఎంపీ  శ్రీ జనార్దన్ మిశ్రా మరియు ఎమ్మెల్యే శ్రీ రాజేంద్ర శుక్లా మరియు ఇతర ప్రముఖులు కూడా పాల్గొన్నారు.
పంచాయతీరాజ్ మంత్రిత్వ శాఖ
పంచాయితీ రాజ్ సంస్థలు- విపత్తు నిర్వహణ
రాజ్యాంగంలో పదకొండవ షెడ్యూల్లో ఉన్న పంచాయతీల విధుల జాబితాకు విపత్తు నిర్వహణ ప్రత్యేకంగా జోడించే ప్రతిపాదన ఏదీ కేంద్ర ప్రభుత్వ పరిశీలనలో లేదు.
విపత్తు నిర్వహణ సంబంధించి, విపత్తు నిర్వహణ చట్టం, 2005లోని అధ్యాయం VIలోని సెక్షన్ 41 ఈ చట్టంలోని సెక్షన్ 2 ప్రకారం పంచాయతీ రాజ్ సంస్థలు  స్థానిక అధికార సంస్థ అయినందుకు కొన్ని విధులు నిర్వహించాలి. విపత్తు నిర్వహణకు అవసరమైన చర్యలను స్థానిక అధికార యంత్రాంగం తీసుకోవడం విధుల్లో భాగం. అందువల్ల, రాజ్యాంగంలోని పదకొండవ షెడ్యూల్లో ఉన్న PRIల విధుల జాబితాలో ప్రత్యేకంగా చేర్చాల్సిన అవసరం లేదు.
కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
(Visitor Counter : 64
మానవ వనరుల అభివృద్ధి మంత్రిత్వ శాఖ
ఆగ్నేయాసియా దేశాల బృందం  పి హెచ్ డి పరిశోధకత్వ సభ్యత్వ కార్యక్రమం మొదటి జట్టు విద్యార్థులను ఉద్దేశించి ప్రసంగించనున్న కేంద్ర విద్యా శాఖ మంత్రి శ్రీ రమేష్ పోఖ్రియాల్ 'నిషాంక్'
2020 అక్టోబర్ 16 ఉదయం 11 గంటలకు ఆగ్నేయాసియా దేశాల పి హెచ్ డి పరిశోధకత్వ సభ్యత్వ కార్యక్రమం మొదటి జట్టు విద్యార్థుల చాక్షుష స్వాగత సమావేశంలో కేంద్ర విద్యా శాఖ మంత్రి శ్రీ రమేష్ పోఖ్రియాల్ 'నిషాంక్' ప్రసంగిస్తారు. భారత ప్రభుత్వ ఆర్ధిక సహాయంతో నిర్వహిస్తున్న ప్రతిష్టాత్మక ఏషియాన్ పి హెచ్ డి పరిశోధకత్వ సభ్యత్వ కార్యక్రమానికి  ఈ విద్యార్థులు ఎంపికయ్యారు. కేంద్ర విద్యా శాఖ సహాయ మంత్రి శ్రీ సంజయ్ ధోత్రే ఈ సమావేశంలో గౌరవ అతిధిగా పాల్గొంటారు. స్వాగత సమావేశం 2020 అక్టోబర్ 16 ఉదయం 11 గంటలకు జరుగుతుంది.
ఏషియాన్ సభ్య దేశాల రాయబారులు, ప్రతినిధులు, కేంద్ర ఉన్నత విద్యా శాఖ కార్యదర్శి శ్రీ అమిత్ ఖరే, విదేశాంగ శాఖలో తూర్పు ప్రాంత కార్యదర్శి రివా గంగూలీ దాస్, ఆయా ఐఐటిలలో ఏషియాన్ సమన్వయకర్తలు, ఐఐటిల డైరెక్టర్లు మరియు ఎంపిక చేసిన విద్యార్థులు సమావేశానికి స్వయంగా హాజరవుతారు.
ఏషియాన్ సభ్య దేశాల నాయకుల సమక్షంలో ప్రధానమంత్రి శ్రీ నరేంద్ర మోదీ గణతంత్ర దినోత్సవ పూర్వ సంధ్యలో 2018 జనవరి 25న ఏషియాన్ పి హెచ్ డి పరిశోధకత్వ సభ్యత్వ కార్యక్రమాన్ని ప్రకటించారు.
ఏ పి ఎఫ్ పి కింద 1000 ఫెలోషిప్ లను ప్రత్యేకంగా ఆగ్నేయాసియా దేశాలకు చెందిన పౌరులకు ఇవ్వడం జరుగుతుంది. ఏ పి ఎఫ్ పి విదేశీ లబ్ధిదారుల కోసం భారత ప్రభుత్వం కల్పిస్తున్న అతిపెద్ద సామర్ఢ్య అభివృద్ధి కార్యక్రమం కూడా.
విద్యుత్తు మంత్రిత్వ శాఖ
ప్రధానమంత్రి అత్యవసర సహాయనిధికి సట్లజ్ జల విద్యుత్ నిగం  విరాళం రూ. 5 కోట్లు
కేంద్ర విద్యుత్ మంత్రిత్వ శాఖ యాజమాన్యంలోని ప్రభుత్వ రంగ సంస్థ, మినీ రత్న సట్లజ్ జల విద్యుత్ నిగం ప్రపంచ మహమ్మారి కోవిడ్ -19ను ఎదుర్కోవడానికి సహాయ చర్యలు చేపట్టేందుకు ఏర్పాటు చేసిన ప్రధానమంత్ర్హి అత్యవసర సహాయ నిధికి రూ. 5 కోట్ల విరాళం ఇవ్వనున్నట్లు ప్రకటించింది. కోవిడ్ – 19 వైరస్ కబంధ హస్తాల్లో చిక్కి ప్రపంచ దేశాలు గడ గడ వణకుతున్న ప్రస్తుత తరుణంలో రోజురోజుకు పెరుగుతున్న కేసులతో తీవ్రమైన ఆరోగ్య సమస్యలను, ఆర్ధిక సవాళ్ళను ఇండియా కూడా ఎదుర్కొంటున్నది.
కోవిడ్ -19 మహమ్మారిపై జరుపుతున్న పోరాటం తీవ్రతను అర్ధం చేసుకున్న బాధ్యతాయుతమైన కార్పోరేట్ సంస్థగా సట్లజ్ జల విద్యుత్ నిగం ప్రధానమంత్రి అత్యవసర సహాయ నిధికి రూ. 5 కోట్ల విరాళం ఇవ్వాలని నిర్ణయించిందని సంస్థ చైర్మన్ మరియు మేనేజింగ్ డైరెక్టర్ శ్రీ నంద లాల్ శర్మ తెలియజేశారు.
బాధితులకు సహాయం అందించే ఉద్దేశంతో దేశ ప్రధానమంత్రి “పౌరులకు తోడ్పాటు మరియు సహాయం అందించేందుకు ప్రధానమంత్రి అత్యవసర సహాయ నిధి” పేరిట ధార్మిక సంస్థను ఏర్పాటు చేశారు. ఏలాంటి అత్యవసర పరిస్థితి లేక కోవిడ్ -19 లాంటి విపత్కర పరిస్థితి వచ్చినా వాటిని ఎదుర్కోవాలనే ప్రాధమిక లక్ష్యానికి అంకితమైన నిదిగా ఈ అత్యవసర సహాయ నిధి పనిచేసే భాదితులకు సహాయం అందజేస్తుంది.
సామజిక కార్యకలాపాలకు తోడ్పడటంలో, దేశం, ప్రజల కోసం ప్రభుత్వం చేపట్టే పనులకు చేయూతను ఇవ్వడంలో ఎస్ జె వి ఎన్ సర్వదా ముందున్నదని కూడా శ్రీ శర్మ తెలిపారు. కరోనా మహమ్మారి విస్తరించకుండా ఎదుర్కొనేందుకు ఆసుపత్రులకు అవసరమైన వెంటిలేటర్లు, మాస్కులు, చేతి తొడుగులు మొదలగు వ్యక్తిగత సంరక్షణ సాధనాల పంపిణీ, ప్రాజెక్టు ఆసుపత్రులలో క్వారెంటైన్ విభాగాల ఏర్పాటు, ఆహారం పంపిణీ, అవసరమైన ఇతర అత్యవసరాలు కొనేందుకు దాదాపు మూడు కోట్ల రూపాయలు సహాయం ఇవ్వడానికి ఎస్ జె వి ఎన్ ఇదివరకే హామీ ఇచ్చింది. ఎస్ జె వి ఎన్ ఉద్యోగులు కూడా కరోనా మహమ్మారిని ఎదుర్కోవడానికి తమ వేతనాల నుంచి రూ. 32 లక్షలు విరాళం అందజేశారు.
భారత ఎన్నికల సంఘం
తమిళనాడు నుండి రాష్ట్రాల మండలికి ఉప ఎన్నిక
కింది వివరాల ప్రకారం తమిళనాడు నుండి కౌన్సిల్ ఆఫ్ స్టేట్స్ లో క్యాజువల్ ఖాళీ ఉంది: -
|
|
సభ్యుని పేరు
|
|
కారణం
|
|
ఖాళీ అయిన తేదీ
|
|
గడువు
|
|
తిరు. ఎ. మహ్మద్జన్
|
|
మరణం
|
|
23.03.2021
|
|
24.07.2025
2. కింది షెడ్యూల్ ప్రకారం పైన పేర్కొన్న ఖాళీని భర్తీ చేయడానికి తమిళనాడు నుండి రాష్ట్రాల కౌన్సిల్కు ఉప ఎన్నిక నిర్వహించాలని కమిషన్ నిర్ణయించింది:-
|
|
క్రమ సంఖ్య
|
|
కార్యక్రమం
|
|
తేదీలు
|
|
1.
|
|
నోటిఫికేషన్ల జారీ
|
|
24 ఆగస్టు, 2021 (మంగళవారం
|
|
2.
|
|
నామినేషన్లు దాఖలు చేయడానికి చివరి తేదీ
|
|
31 ఆగస్టు, 2021 
|
|
3.
|
|
నామినేషన్ల పరిశీలన
|
|
01 సెప్టెంబర్, 2021 
|
|
4.
|
|
నామినేషన్ల ఉపసంహరణకు చివరి తేదీ
|
|
03 సెప్టెంబర్, 2021 
|
|
5.
|
|
పోలింగ్ తేదీ
|
|
13 సెప్టెంబర్, 2021, 
|
|
6.
|
|
పోలింగ్ సమయం
|
|
09:00 am నుండి 04:00 pm వరకు
|
|
7.
|
|
ఓట్ల లెక్కింపు
|
|
13 సెప్టెంబర్, 2021,  సాయంత్రం 05:00 గం
|
|
8.
|
|
ఎన్నికను పూర్తి చేసేందుకు గడువు తేదీ
|
|
15 సెప్టెంబర్, 2021 
3. మొత్తం ఎన్నికల ప్రక్రియలో అనుసరించాల్సిన విస్తృత మార్గదర్శకాలు: -
I. ఎన్నికల సంబంధిత కార్యకలాపాల సమయంలో ప్రతి వ్యక్తి ఫేస్ మాస్క్ ధరించాలి
II. ఎన్నికల ప్రయోజనాల కోసం ఉపయోగించే హాల్/ రూమ్/ ప్రాంగణ ప్రవేశం వద్ద:
అందరికీ థర్మల్ స్కానింగ్ నిర్వహించబడుతుంది:
 ఆయా ప్రదేశాలలో శానిటైజర్ అందుబాటులో ఉంచాలి
III. మరియు రాష్ట్ర ప్రభుత్వం మరియు హోం వ్యవహారాల మంత్రిత్వ శాఖ జారీ చేసిన ప్రస్తుతం ఉన్న కొవిడ్-19 మార్గదర్శకాల ప్రకారం సామాజిక దూరం పాటించాలి.
4. ఎన్నికను నిర్వహించడానికి ఏర్పాట్లు చేస్తున్న క్రమంలో కోవిడ్ -19 నియంత్రణ చర్యలకు సంబంధించి ఉన్న సూచనలను పాటించేలా రాష్ట్రంలోని ఒక సీనియర్ అధికారిని నియమించాలని తమిళనాడు ప్రధాన కార్యదర్శిని ఆదేశిస్తున్నారు.
ఆయుష్
2023 నాటికి ప్రపంచవ్యాప్తంగా భారతదేశ ఆయుష్ రంగం మార్కెట్ వాటా 23 బిలియన్ డాలర్లకు చేరుతుంది :శ్రీ సర్బానంద సోనోవాల్
నాగ్పూర్లో ఈరోజు జరిగిన ఆయుర్వేద వ్యాసపీఠం రజతోత్సవంర్ ఉత్సవాల ముగింపు కార్యక్రమంలో కేంద్ర ఆయుష్ మరియు ఓడరేవులు, షిప్పింగ్ జలమార్గాల శాఖ మంత్రి శ్రీ సర్బానంద సోనోవాల్ పాల్గొన్నారు.
ఈ కార్యక్రమంలో గోవా ముఖ్యమంత్రి శ్రీ ప్రమోద్ సావంత్, ఆర్ఎస్ఎస్ చీఫ్ శ్రీ మోహన్ భగవత్ ఇతర ప్రముఖ ఆయుర్వేద అభ్యాసకులు, వైద్యులు మరియు ఆయుష్ మంత్రిత్వ శాఖ అధికారులు పాల్గొన్నారు.
ఈ సందర్భంగా శ్రీ సర్బానంద సోనోవాల్ మాట్లాడుతూ ఆయుర్వేదం భారతదేశ సుసంపన్నమైన వారసత్వ సంపదగా లభించిందని అన్నారు. ఆయుర్వేదం ఐదు వేల సంవత్సరాలకు పైగా చరిత్ర కలిగి ఉందని అన్నారు. స్థానిక సాధికారత అంశానికి అత్యధిక ప్రాధాన్యత ఇస్తూ ప్రధానమంత్రి శ్రీ నరేంద్ర మోదీ అమలు చేస్తున్న చర్యలు ఆయుర్వేద వైద్యానికి అత్యధిక ప్రాధాన్యత ఇస్తున్నాయని అన్నారు. ప్రజల జీవితాలను సుసంపన్నం చేసే సామర్థ్యం కలిగిన భారతీయ సంప్రదాయ వైద్య విధానాలకు పూర్వ వైభవం సిద్ధిస్తుందని అన్నారు. ఇతర సంప్రదాయ భారత వైద్య విధానాలతో పాటు ఆయుర్వేద వైద్య విధానానికి ప్రజల నుంచి ఆదరణ లభిస్తున్నదని శ్రీ సర్బానంద సోనోవాల్ తెలిపారు. ప్రపంచవ్యాప్తంగా ఆయుష్ రంగానికి గుర్తింపు లభించిందని అన్నారు. 2023 నాటికి భారతీయ ఆయుష్ రంగం 23 బిలియన్ అమెరికా డాలర్లకు విలువ చేసే మార్కెట్ కలిగి ఉంటుందన్న ఆశాభావాన్ని మంత్రి వ్యక్తం చేశారు. నిర్దేశించిన లక్ష్యాన్ని ఆయుష్ రంగం నిర్ణయించిన గడువులో చేరుకోవడానికి వీలుగా ఆయుష్ మంత్రిత్వ శాఖ ఆధ్వర్యంలో అనేక కార్యక్రమాలు అమలు జరుగుతున్నాయని మంత్రి వివరించారు.
గత 25 సంవత్సరాలుగా ఆయుర్వేద వ్యాసపీఠం నిస్వార్థంగా దేశానికి సేవలు అందిస్తున్న ఆయుర్వేద వ్యాసపీఠం కార్యక్రమాలను మంత్రి అభినందించారు. ఆయుర్వేదంపై అవగాహన కల్పించడానికి ఆయుర్వేద వ్యాసపీఠం ఎనలేని కృషి చేసిందని అన్నారు. శాస్త్రీయ మూల్యాంకన ప్రక్రియ ప్రకారం ఆయుర్వేద వైద్య విద్య , పరిశోధన, శాస్త్రీయ పరిశోధన మరియు ప్రచారం జరగాలని మంత్రి అన్నారు. నిపుణులు, వైద్యులు, ఔషధాల ఉత్పత్తిదారులు మరియు ఈ రంగానికి సంబంధించిన ప్రతి ఒక్కరూ ఈ దిశలో కృషి చేసి ఆయుర్వేద రంగం అభివృద్ధికి తమ వంతు సహకారం అందించాలని మంత్రి కోరారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆశావహ, అధిక భారం ఉన్న జిల్లాల కోసం టీపీడీఎస్ కింద దశ-IIలో 92.77 ఎల్.ఎం.టి.ల బలవర్థక బియ్యం పంపిణీ
2024 నాటికి దశల వారీగా అన్ని రాష్ట్రాలు & కేంద్ర పాలిత ప్రాంతాల్లో జాతీయ ఆహార భద్రత చట్టం , భారత ప్రభుత్వ ఇతర సంక్షేమ పథకాల కింద లక్ష్యిత ప్రజా పంపిణీ వ్యవస్థ  మొత్తానికీ బలవర్థక బియ్యం సరఫరా చేయడానికి భారత ప్రభుత్వం ఆమోదం తెలిపింది. కేంద్ర వినియోగదారు వ్యవహారాలు, ఆహారం, ప్రజా పంపిణీ శాఖ సహాయ మంత్రి శ్రీమతి సాధ్వి నిరంజన్ జ్యోతి ఈరోజు లోక్సభలో ఒక ప్రశ్నకు లిఖితపూర్వక సమాధానంగా ఈ సమాచారం అందించారు. దశల వారీగా దేశవ్యాప్తంగా ఈ కార్యక్రమం అమలు ప్రణాళిక ఈ కింది విధంగా ఉంటుంది:
- దశ-I: మార్చి 2022 నాటికి భారతదేశం మొత్తానికి ఐసీడీఎస్, పీఎం-పోషణ్ వర్తింపు
- దశ-II: దశ-Iతో పాటు, కుంగుబాటు సమాచారంపై  అన్ని ఆశావహ, అధిక భారం ఉన్న జిల్లాల్లో మార్చి 2023 నాటికి టీపీడీఎస్, ఓడబ్ల్యూఎస్
- దశ-III: దశ-IIతో పాటు, మార్చి 2024 నాటికి దేశంలోని మిగిలిన జిల్లాలకు వర్తింపు
దశ-Iలో, ఐసీడీఎస్, పీఎం-పోషణ్ కింద దాదాపు 17.51 ఎల్.ఎం.టి. బలవర్ధక బియ్యం రాష్ట్రాలు/యూటీలకు అందించడం జరిగింది. ప్రస్తుతం అమలులో ఉన్న దశ IIలో ఫిబ్రవరి 2023 వరకు, 92.77 ఎల్.ఎం.టి. బలవర్ధక బియ్యం టీపీడీఎస్ కింద ఆశావహ, అధిక భారం ఉన్న జిల్లాల కోసం పంపిణీ చేయడం జరిగింది. దీంతోపాటు,ఐసీడీఎస్, పీఎం-పోషణ్ కింద దాదాపు 27.46 ఎల్.ఎం.టి. బలవర్ధక బియ్యాన్ని రాష్ట్రాలు/యూటీలు తీసుకున్నాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రజా ఫిర్యాదుల పరిష్కార సమయం గత ఆరేళ్లలో మెరుగుపడింది: డా.జితేంద్ర సింగ్
ప్రజా ఫిర్యాదుల సగటు పరిష్కార సమయం గత ఆరేళ్లలో గణనీయంగా మెరుగుపడిందని కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి  డా.జితేంద్ర సింగ్, లిఖితపూర్వక సమాధానంగా లోక్సభకు వివరించారు. కొవిడ్ సమయంలో, ప్రత్యేక ఫిర్యాదు సౌకర్యాన్ని అందుబాటులోకి తెచ్చామని, దీనివల్ల ప్రతి ఫిర్యాదు సగటున 1.4 రోజుల్లో పరిష్కారమైందని వెల్లడించారు.
ఒక ప్రజా ఫిర్యాదుదారుడి ప్రాతినిధ్యం పొందటానికి మంత్రివర్గ సెక్రటేరియట్లోని ప్రజా ఫిర్యాదుల డైరెక్టరేట్  ఒక వ్యవస్థను కలిగివుందని, సంబంధిత మంత్రిత్వ శాఖ/విభాగం నుంచి సరైన సమయంలో వచ్చిన స్పందనతో అతను సంతృప్తి చెందలేదని మంత్రి చెప్పారు.
గత మూడేళ్లలో స్వీకరించిన ప్రజాఫిర్యాదులు, పరిష్కారమైనవి, పెండింగ్లో ఉన్నవాటి వివరాలు:
|
|
సంవత్సరం
|
|
స్వీకరించినవి
|
|
పరిష్కారమైనవి
|
|
పెండింగ్
|
|
2017
|
|
18,66,124
|
|
17,73,020
|
|
7,55,952
|
|
2018
|
|
15,86,415
|
|
14,98,519
|
|
8,43,848
|
|
2019
|
|
18,67,758
|
|
16,39,120
|
|
10,72,486
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్, అపోహలు, వాస్తవాలు
కోవిడ్ వాక్సినేషన్ డోస్లను రాష్ట్రాలు, కేంద్రపాలిత ప్రాంతాలకు ముందస్తు కేటాయింపుల ప్రకారం నెలమొత్తానికి వివిధ షెడ్యూళ్లలో కేటాయింపు
జనవరి 2021 నుంచి 31 జూలై 31 వరకు 516 మిలియన్డోస్లు సరఫరా చేయడం జరుగుతుంది.
ఇండియా ఇప్పటివరకు 440 మిలియన్ డోస్ల వాక్సిన్ను వేసింది. ప్రపంచంలో అత్యధిక సంఖ్యలో వాక్సిన్ వేసిన ఘనతను సాధించింది.
కోవిడ్ మహమ్మారిపై పోరాటంలో భారత ప్రభుత్వం ముందుంది. కోవిడ్ పై పోరాటంలో భారత దేశం పెద్ద ఎత్తున పరీక్షలు నిర్వహించడం, వ్యాధి నిర్ధారణ, కోవిడ్ వ్యాప్తి నిరోధక ముందస్తు జాగ్రత్త చర్యలతో పాటు అనుసరిస్తున్న ఐదు పాయింట్ల వ్యూహంలో వాక్సినేషన్ ముందు వరుసలో ఉంది.
జూలై 2021 నాటికి అర బిలియన్ డోస్లను వేయాలన్న లక్ష్యాన్ని ఇండియా చేరుకోలేకపోవచ్చని ఇటీవల కొన్ని మీడియా కథనాలు వచ్చాయి. జూలై 2021 నాటికి 516 మిలియన్ డోస్లు అందుబాటులో ఉంటాయని ప్రభుత్వం చెప్పినట్టు కూడా అందులో పేర్కొన్నారు. ఈ సమాచారం సరైనది కాదు. వాస్తవదూరమైనది..
516 మిలియన్ డోస్ల వాక్సిన్ కు సంబంధించిన సమాచారాన్ని వివిధ సోర్సుల ద్వారా తీసుకుని ఉంటారు.అది 2021 జనవరి నుంచి 2021 జులై వరకు అందుబాటులో ఉండదగ్గ వాక్సిన్ డోస్లకు సంబంధించినది. వాస్తవం ఏమంటే 2021 జనవరి నుంచి 2021 జులై 31 వరకు మొత్తం 516 మిలియన్లకు పైగా వాక్సిన్ డోస్లు సరఫరా చేయడం జరుగుతోంది.
ఇక్కడ చెప్పుకోదగిన ఇంకో ముఖ్య విషయం, రాష్ట్రాలు, కేంద్రపాలిత ప్రాంతాలకు వాటి ముందస్లు కేటాయింపుల ప్రకారం ముందస్తు సమాచారం మేరకు వాటిని సరఫరా చేయడం జరుగుతున్నది. నెల పొడవునా ఆయా షెడ్యూళ్ల ప్రకారం వాటిని పంపిణీ చేయడం జరుగుతున్నది. 516 మిలియన్ డోస్లు నిర్దేశిత నెలాఖరుకు అందుబాటు లో ఉంటాయని అంటే, ఆ నెల వరకు సరఫరా చేసిన డోస్లు పూర్తిగా వాడినట్టు కాదు. కొన్ని సరఫరాలు పంపిణీ వివిధ దశలలో ఉండవచ్చు. అవి రాగల కొద్దిరోజులపాటు వాడకానికి పనికి వస్తాయి. అంటే ప్రత్యేకించి ఆ రాష్ట్రం, జిల్లా, సబ్ జిల్లాలో వాక్సినేషన్ ప్రక్రియ కొనసాగడానికి ఇది పనికి వస్తుంది.
ఇవాళ్టివరకు మొత్తం 457 మిలియన్ డోస్లు రాష్ట్రాలు, కేంద్రపాలిత ప్రాంతాలకు 2021 జనవరి నుంచి ఇప్పటివరకు సరఫరా చేయడం జరిగింది. అదనంగా 60.3 మిలియన్ డోస్లు 31 జూలై నాటికి సరఫరా చేయడం జరుగుతుంది. దీనితో 2021 జనవరి నుంచి 2021 జూలై 31 వరకు మొత్తం 517 మిలియన్ డోస్లు సరఫరా చేస్తున్నట్టు అవుతుంది.
ఇండియా 440 మిలియన్ల  డోసులు వేసిన ఘనత సాధించింది. ప్రపంచంలో ఇంత పెద్ద ఎత్తున వాక్సినేషన్ కార్యక్రమం ఎక్కడా జరగలేదు. అది కూడా ఎంతో వేగంగా జరిగింది. ఇందులో 9.60 కోట్ల మంది రెండు డోస్లూ వేయించుకున్న వారు ఉన్నారు.
జూన్ 2021 లో మొత్తం 11.97 కోట్ల డోస్లు వేయడం జరిగింది. అలాగే 2021 జూలై లో అంటే 26 జూలై నాటికి మొత్తం 10.62 కోట్ల డోస్లు వేయడం జరిగింది.
దేశంలోని ప్రతిఒక్క అర్హుడైన పౌరుడికి వీలైనంత త్వరగా కోవిడ్ వాక్సిన్ను అందుబాటులోకి తెచ్చేందుకు భారత ప్రభుత్వం కృషి చేస్తున్నది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఫరీదాబాద్ ప్రాంతంలో కోవిడ్-19 పరీక్షలు నిర్వహించేందుకు డీబీటీ ఇనిస్టిట్యూట్కు ఐసీఎంఆర్ ఆమోదం
ఫరీదాబాద్లో మొదటి మరియు ఏకైక కోవిడ్-19 పరీక్షా కేంద్రంగా డీబీటీ టీహెచ్ఎస్టీఐ బయాస్సే ప్రయోగశాల
ఫరీదాబాద్ ప్రాంతంలో తొలి కోవిడ్-19 పరీక్షా కేంద్రం అందుబాటులోకి వచ్చింది. కేంద్ర ప్రభుత్వానికి చెందిన బయోటెక్నాలజీ డిపార్ట్మెంట్  ఆధ్వర్యంలో పని చేస్తున్న ట్రాన్సేషనల్ హెల్త్ సైన్స్ అండ్ టెక్నాలజీ ఇన్స్టిట్యూట్నకు  చెందిన బయాస్సే ప్రయోగశాలలో కోవిడ్-19 పరీక్షలు నిర్వహించేందుకు ఇండియన్ కౌన్సిల్ ఆఫ్ మెడికల్ రీసెర్చ్  సమ్మతి లభించింది. ఫరీదాబాద్లోని ఈఎస్ఐసీ మెడికల్ కాలేజ్, ఆసుపత్రికి చెందిన డయాగ్నొస్టిక్ సదుపాయానికి అనుబంధంగా టీహెచ్ఎస్టీఐ బయాస్సే ప్రయోగశాల కోవిడ్ కట్టడి విషయంలో సేవలను అందించనుంది. తాజా అనుమతులతో ఫరీదాబాద్ ప్రాంతంలో మొదటి, ఏకైక కోవిడ్-19 పరీక్షా కేంద్రం అందుబాటులోకి వచ్చినట్టయింది. కోవిడ్ పరీక్షలకు సంబంధించి ఇరు సంస్థలు ఒక అవగాహన ఒప్పందాన్ని కూడా కుదుర్చుకున్నాయి. ఈ తాజా ఒప్పందం ప్రకారం బయాస్సే ప్రయోగశాలలోని బృందం ఈఎస్ఐ ఆసుపత్రిలో కోవిడ్-19 వైరస్ నిర్థారణ పరీక్షల విషయమై సామర్థ్య పెంపు శిక్షణ అందజేయనుంది. కేంద్ర ప్రభుత్వానికి చెందిన శాస్ర్త సాంకేతిక శాఖ అధ్వర్యంలోని డిపార్ట్మెంట్ ఆఫ్ బయోటెక్నాలజీ ఆర్థిక తోడ్పాటుతో టీహెచ్ఎస్టీఐ పని చేస్తోంది. మరోవైపు ఫరిదాబాద్ లోని ఈఎస్ఐసీ వైద్య కళాశాల, ఆసుపత్రి కేంద్ర కార్మిక మరియు ఉపాధి మంత్రిత్వ శాఖ కింద పని చేస్తూ ఈ ప్రాంతంలోనే ఒక ప్రధాన వైద్య సంస్థగా వెలుగొందుతోంది. డీబీటీ-టీహెచ్ఎస్టీఐ బయాస్సే ప్రయోగశాలకు టీహెచ్ఎస్టీఐ ట్రాన్సేషనల్ హెల్త్ సైన్స్ అండ్ టెక్నాలజీ కింద డీబీటీ నిధులతో స్థాపించబడింది. వివిధ టీకాలు మరియు జీవశాస్త్రాల క్లినికల్ అభివృద్ధి కోసం దీనిని ఏర్పాటు చేశారు. టీకా అభివృద్ధి మరియు పరీక్షలు ప్రపంచ ప్రమాణాలకు అనుగుణంగా జరిపేందుకు వీలుగా గుడ్ క్లినకల్ లాబొరేటరీ ప్రాక్టిస్ ను  ఇక్కడ అవలంభిస్తున్నారు. దీనికి సంబంధించిన అవసరమైన పలు గుర్తింపుల కోసం డీబీటీ- బయాస్సే ప్రయోగశాల నేషనల్ అక్రిడిటేషన్ బోర్డుకు  దరఖాస్తు చేసుకోనుంది. కోవిడ్-19 వ్యాప్తి నేపథ్యంలో ఇండియన్ కౌన్సిల్ ఆఫ్ మెడికల్ రీసెర్చ్  పరిధిలోకి రాని ఇతర ప్రభుత్వ ప్రయోగశాలల్లో కూడా వైరస్ వ్యాప్తి నిర్థారక పరీక్షా సదుపాయాలను ప్రారంభించాలన్న నిర్ణయం మేరకు ఈ రెండు సంస్థల మధ్య అవగాహన ఒప్పందం కుదిరింది. ఐసీఎంఆర్ నిర్ణయం మేరకు డీబీటీ ప్రయోగశాలలు, కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్, డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ మరియు ప్రభుత్వ నిధులతో పని చేస్తున్న వివిధ వైద్య కళాశాలల్లో కూడా కోవిడ్-19 నిర్థారక పరీక్షలు అందుబాటులోకి వచ్చేందుకు వీలుపడనుంది.
(Visitor Counter : 109
|
ఆరోగ్య, కుటుంబ సంక్షేమ మంత్రిత్వ శాఖ
|
195.19 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.51 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 47,995
గత 24 గంటల్లో నమోదయిన కొత్త కేసులు 8,084
ప్రస్తుత రికవరీ రేటు 98.68%
వారపు పాజిటివిటీ రేటు 2.21%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 195.19 కోట్ల  డోసులను టీకా కార్యక్రమం అధిగమించింది. 2,50,56,366 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.51 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,764
|
|
రెండో డోసు
|
|
1,00,50,209
|
|
ముందు జాగ్రత్త డోసు
|
|
54,11,036
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,20,731
|
|
రెండో డోసు
|
|
1,76,01,591
|
|
ముందు జాగ్రత్త డోసు
|
|
92,14,027
|
|
12-14 ఏళ్ల వారు
|
|
మొదటి డోసు
|
|
3,51,48,286
|
|
రెండో డోసు
|
|
1,94,72,762
|
|
15-18 ఏళ్ల వారు
|
|
మొదటి డోసు
|
|
5,98,65,545
|
|
రెండో డోసు
|
|
4,70,00,805
|
|
18-44 ఏళ్ల వారు
|
|
మొదటి డోసు
|
|
55,76,46,418
|
|
రెండో డోసు
|
|
49,50,53,984
|
|
ముందు జాగ్రత్త డోసు
|
|
15,39,266
|
|
45-59 ఏళ్ల వారు
|
|
మొదటి డోసు
|
|
20,33,44,863
|
|
రెండో డోసు
|
|
19,20,24,445
|
|
ముందు జాగ్రత్త డోసు
|
|
18,25,095
|
|
60 ఏళ్లు పైబడినవారు
|
|
మొదటి డోసు
|
|
12,71,67,853
|
|
రెండో డోసు
|
|
11,98,40,643
|
|
ముందు జాగ్రత్త డోసు
|
|
2,09,45,827
|
|
ముందు జాగ్రత్త డోసులు
|
|
3,89,35,251
|
|
మొత్తం డోసులు
|
|
1,95,19,81,150
దేశవ్యాప్త క్రియాశీల కేసుల సంఖ్య 47,995. మొత్తం పాజిటివ్ కేసుల్లో ఇది 0.11 శాతం.
భారతదేశ రికవరీ రేటు 98.68% శాతంగా ఉంది. గత 24 గంటల్లో 4,592 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,57,335 కి పెరిగింది.
గత 24 గంటల్లో 8,084 కొత్త కేసులు నమోదయ్యాయి.
గత 24 గంటల్లో మొత్తం 2,49,418 పరీక్షలు చేశారు. దేశవ్యాప్తంగా ఇప్పటివరకు 85.51 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.21 శాతంగా, రోజువారీ పాజిటివిటీ రేటు 3.24 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 133.88 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 88,993; ఇది 563 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.26% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.37% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,995 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,38,763 కు పెరిగింది.
గత 24 గంటల్లో 5,784 కొత్త కేసులు నమోదయ్యాయి.
రోజువారీ పాజిటివిటీ రేటు  గత 71 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 30 రోజులుగా 1% కన్నా తక్కువగా ఉంది.
ఇప్పటివరకు 65.76 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
దాదాసాహెబ్ ఫాల్కే అవార్డు విజేత ఆశా పరేఖ్కు ప్రధాని అభినందన
దాదాసాహెబ్ ఫాల్కే అవార్డును అందుకున్న ప్రముఖ బాలీవుడ్ నటి ఆశాపరేఖ్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు భారత రాష్ట్రపతి శ్రీమతి ద్రౌపతి ముర్ము ట్వీట్పై ప్రతిస్పందనగా ట్వీట్ చేస్తూ:
“ఆశా పరేఖ్ గారు అత్యుత్తమ సినీ దిగ్గజం. తన సుదీర్ఘ నటనా జీవితంలో బహుముఖ ప్రజ్ఞకు ఆమె ప్రతీకగా నిలిచారు. ఈ నేపథ్యంలో దాదాసాహెబ్ ఫాల్కే పురస్కారం అందుకోవడంపై ఆమెకు నా అభినందనలు తెలియజేస్తున్నాను” అని పేర్కొన్నారు.
(
ప్రధాన మంత్రి కార్యాలయం
జాఫ్నా సాంస్కృతిక కేంద్రం భారత-శ్రీలంక మధ్య సన్నిహిత సాంస్కృతిక సహకారాన్ని సూచించే కీలక కార్యక్రమం: ప్రధానమంత్రి
శ్రీలంకలో జాఫ్నా సాంస్కృతిక కేంద్రాన్ని ఇవాళ జాతికి అంకితం చేయడం ఒక ముఖ్యమైన కార్యక్రమమని ప్రధానమంత్రి శ్రీ నరేంద్ర మోదీ పేర్కొన్నారు. శ్రీలంక అధ్యక్షుడు రణిల్ విక్రమసింఘే ఇందులో పాల్గొనడంపై ఆయన హర్షం ప్రకటించారు. కాగా, ప్రధానమంత్రి 2015లో ఈ కేంద్రం నిర్మాణానికి శంకుస్థాపన చేసిన నేపథ్యంలో ఆ ప్రత్యేక పర్యటన సంబంధిత చిత్రాలు కొన్నిటిని ప్రజలతో పంచుకున్నారు.
ఈ కార్యక్రమం నేపథ్యంలో ఒక ట్వీట్ ద్వారా సందేశమిస్తూ:
“జాఫ్నా సాంస్కృతిక కేంద్రం భారత-శ్రీలంక దేశాల మధ్య సన్నిహిత సాంస్కృతిక సహకారాన్ని సూచించే కీలక కార్యక్రమం. ఇది పెద్ద సంఖ్యలో ప్రజలకు ప్రయోజనం చేకూరుస్తుంది. అధ్యక్షుడు రణిల్ విక్రమ సింఘే సగౌరవంతో పాల్గొనడం ఈ కార్యక్రమానికి మరింత ప్రత్యేకత తెచ్చిపెట్టింది. జాఫ్నాలో 2015నాటి నా పర్యటన జ్ఞాపకాలు ఎన్నటికీ నాకు గుర్తిండిపోతాయి. జాఫ్నా సాంస్కృతిక కేంద్రానికి నేను అక్కడే పునాది వేశాను. ఇదిగో.. దానికి సంబంధించిన కొన్ని చిత్రాలను చూడండి” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
రేపటి రోజు న జాతీయ వైద్యుల దినం సందర్భం లో డాక్టర్ల ను ఉద్దేశించి ప్రసంగించనున్న ప్రధాన మంత్రి
రేపటి రోజు న, అంటే 2021 జులై 1న, జాతీయ వైద్యుల దినం సందర్భం లో మధ్యాహ్నం 3 గంటల కు ప్రధాన మంత్రి శ్రీ నరేంద్ర మోదీ డాక్టర్ల ను ఉద్దేశించి ప్రసంగించనున్నారు.
(ప్రధాన మంత్రి ఒక ట్వీట్ లో.. ‘‘కోవిడ్-19 తో పోరాడటం లో వైద్యులందరి కృషి ని చూసుకొని భారతదేశం గర్విస్తోంది. జులై 1 ని ‘జాతీయ వైద్యుల దినం’ గా జరుపుకొంటాం. @IMAIndiaOrg ఏర్పాటు చేస్తున్న ఒక కార్యక్రమం లో, రేపు మధ్యాహ్నం 3 గంటల కు వైద్య సముదాయాన్ని ఉద్దేశించి నేను ప్రసంగించబోతున్నాను’’ అని పేర్కొన్నారు.
ప్రధాన మంత్రి కార్యాలయం
పోషణ్పఖ్ వాడా సఫలం అవ్వాలని ఆకాంక్షించిన ప్రధాన మంత్రి
ఈ రోజు న మొదలవుతున్న వార్షిక పోషణ్ పఖ్ వాడా లో శ్రీ అన్న  కు ప్రాధాన్యాన్ని ఇస్తున్నందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
కేంద్ర మంత్రి శ్రీమతి స్మృతి జడ్. ఇరానీ కి ప్రధాన మంత్రి ప్రత్యుత్తరాన్ని ఇస్తూ ఈ కింది విధం గా ట్వీట్ చేశారు.
‘‘సరి అయినటువంటి పోషణ విజ్ఞానం పట్ల అవగాహన ను వ్యాప్తి చేయడం లో మరియు పోషకాహార లోపం సమస్య ను తొలగించడం లో పోషణ్ పఖ్ వాడా సాయపడుగాక. ఆరోగ్యకరమైనటువంటి జీవనాన్ని పెంపొందింపచేయడం లో ప్రధానమైన పాత్ర ను పోషించగలిగిన శ్రీ అన్న  కు ప్రాధాన్యాన్ని ఇస్తుండడం చూసి సంతోషం కలుగుతున్నది.’’